2. melléklet

Pályázati felhívás

Zalaszentgrót Város Önkormányzatának Képviselő-testülete az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendelete és a 154/2023. (X. 26.) számú határozata alapján önkormányzati zártkerti területről lábon álló fa értékesítésére, valamint a vágástakarítási munkálatok elvégzésére az alábbi nyilvános pályázati felhívást teszi közzé:

1. A pályázatot kiíró neve, székhelye:

Zalaszentgrót Város Önkormányzata, 8790 Zalaszentgrót, Dózsa Gy. u. 1.

2. A pályázat fajtája:

Nyilvános

3. A megkötendő szerződések típusa:

Adásvételi szerződés

4. A pályázat tárgyával érintett ingatlanok adatai:

Az alábbi 1. számú táblázat tartalmazza az ingatlanok adatait:

1. számú táblázat

|  |  |
| --- | --- |
| Helyrajzi szám | Területnagyság (m2) |
| 21916/1 | 4291 |
| 21917/1 | 2310 |
| 21917/4 | 4125 |
| 21993 | 4421 |
| 21994 | 1568 |
| 22000 | 4301 |
| 22011 | 1331 |
| 22014 | 9272 |
| 22015/2 | 12085 |
| 22074 | 309 |

Zalaszentgrót Város Önkormányzata lehetőséget biztosít az ajánlattevők részére, hogy előre egyeztetett időpontban (munkanapokon és munkaidőben) szakirányító vezetésével a fenti zártkerti ingatlanok megtekintésére.

Az ingatlanok területhatárainak pontos kijelölése az ajánlattevő feladata. A területhatárokkal kapcsolatos vitás kérdések rendezése kizárólag az ajánlattevő feladata.

5. Az ingatlanon lévő faanyag értékesítési ára, és az elszámolás rendje:

* 16 cm-nél vastagabb akác tűzifa 15.000,- Ft/erdei m3 + ÁFA
* 1 kamion (~20 – 21 t vagy 27 m3) apríték 80.000,- Ft/kamion + ÁFA

A famennyiségért fizetendő teljes összeg tételes elszámolással történik. Az apríték készítése kizárólag a Zalaszentgróti Közös Önkormányzati Hivatal munkatársának jelenlétében történhet. Az akác tűzifa mennyisége a szakirányító segítségével kerül meghatározásra. A szállítási napokon az apríték mennyiségéről (kamionok számáról), és a tűzifa mennyiségéről az önkormányzat és a nyertes ajánlattevő képviselője jelenlétében jegyzőkönyv készül. A nyertes ajánlattevő tudomásul veszi, hogy a szállítólevél másolatát minden esetben köteles átadni az önkormányzat képviselőjének. Ezen dokumentumok képezik a pénzügyi elszámolás alapját.

6. A vagyontárgy hasznosításának célja:

Zalaszentgrót Város Önkormányzata a fent részletezett zártkerti ingatlanokon található famennyiséget oly módon kívánja értékesíteni, hogy a nyertes ajánlattevő a lábon álló faanyag tulajdonjogát szerzi meg, köteles gondoskodni azonban annak kitermeléséről, elszállításáról, a vágástér takarításáról.

A nyertes ajánlattevő köteles az utak eredeti állapotba történő helyreállításáról gondoskodni, különös tekintettel az alábbi helyrajzi számokra: Zalaszentgrót, 4775, 050120, 051211, 051158, 051205, 21601, 21713, 020071/4, 020073/3, 020071, 21897, 020095, 020069/12 és a 22277. A munkaterület átadáskor a nyertes ajánlattevővel a várhatóan használatra kerülő utal állapota jegyzőkönyvben kerül rögzítésre, valamint az erdőgazdálkodói munkálatok befejezését követően a használt utak újra bejárásra kerülnek. A helyreállítási munkálatok elvégzésének végső határideje: az utolsó faanyag szállítás időpontját követő két héten belül.

A fenti ingatlanok vonatkozásában kizárólag együttesen tehető ajánlat.

7. Ajánlati biztosíték (bánatpénz):

A pályázaton való részvétel biztosíték adásához kötött. A pályázati biztosíték összege 500.000,- Ft, azaz ötszázezer forint, amelyet Zalaszentgrót Önkormányzatának az OTP Bank Nyrt.-nél vezetett 11749053-15432443-00000000 számú bankszámlájára kell megfizetni, és legkésőbb az ajánlat benyújtásának határidejéig kell rendelkezésre bocsátani. A pályázat benyújtásának határidejéig rendelkezésre bocsátott biztosíték azt jelenti, hogy a biztosítéknak ezen időpontig meg kell jelennie Zalaszentgrót Város Önkormányzatának fent megjelölt bankszámlaszámán. Az átutalási közleményben kérjük az alábbi adatok feltüntetését:

- „Ajánlati biztosíték fakitermelésre”

- Pályázó neve, címe

Pályázó köteles pályázatához csatolni a pályázati biztosíték maradéktalan átutalására vonatkozó pénzintézeti igazolást vagy a készpénz-átutalási megbízás feladóvevényét.

A pályázó köteles vállalni, hogy a vágástér takarítása, valamint az utak helyreállításának biztosítékaként 2.500.000,- Ft óvadék megfizetésére köteles. A fizetési kötelezettség határideje az adásvételi szerződés megkötésének időpontja. Az óvadék összegéből 500.000,- Ft szolgál a vágástér takarításának, 2.000.000,- Ft pedig az utak biztosítéka. A befizetett pályázati biztosíték az óvadék összegébe beszámításra kerül.

Amennyiben a vevő a fent részletezett munkálatokat elvégezte úgy az eladó az óvadék összegét 15 napon belül visszautalja a vevő részére. Ennek feltétele, hogy az erdészeti szakirányító, az elvégzett munkálatok teljesítését leigazolja.

Az ajánlatok érdemi elbírálása esetén a nem nyertes pályázók részére az ajánlati biztosíték az ajánlati kötöttség lejártát követő 15 munkanapon belül visszautalásra kerül. A pályázati kiírás visszavonása, a pályázat eredménytelensége, illetve az ajánlat érvénytelensége esetén az ajánlati biztosíték az erre vonatkozó döntés meghozatalát követő 15 munkanapon belül kamatmentesen visszajár. Nem jár vissza a bánatpénz, ha az ajánlattevő az ajánlatát az ajánlati kötöttség időtartama alatt visszavonta, vagy a szerződés megkötése neki felróható okból hiúsult meg.

8. A pályázat benyújtásának helye:

Zalaszentgróti Közös Önkormányzati Hivatal (8790 Zalaszentgrót, Dózsa Gy. u. 1.)

9. A pályázat benyújtásának határideje:

2023. december 1. (péntek) 09:00 óra

10. A pályázat benyújtásának módja:

Az ajánlatok benyújthatók személyesen, vagy postai úton. Az ajánlatok zárt borítékban, 1 eredeti példányban kell benyújtani, melynek minden oldalát aláírással kell ellátni. A borítékon kizárólag a következő szövegrészt kérjük feltüntetni:

*„Ajánlat önkormányzati zártkerti ingatlanról történő fakitermelésre”*

A pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik személyesen vagy postai úton. A késve érkezett pályázatokat a kiíró érvénytelennek minősíti.

11. A pályázati ajánlat kötelező tartalma:

- a pályázó azonosítására szolgáló adatok (természetes személy esetén: név, születéskori név, lakcím, születési hely, idő, anyja neve, személyazonosító igazolvány száma, személyi azonosító jele, adóazonosító jele; jogi személy, valamint jogi személyiséggel nem rendelkező szervezet esetén: megnevezés, székhely, cégjegyzékszám/nyilvántartási szám, adószám, statisztikai számjel, képviselő neve, képviselő címe)

- a pályázat tárgyának meghatározása, azonosító adatai (település; helyrajzi szám)

- a megajánlott ellenszolgáltatás

- a bánatpénz befizetésének igazolása

- a pályázati kiírás feltételeinek elfogadására és az ellenszolgáltatás teljesítésére vonatkozó nyilatkozat

- amennyiben az eljárásban meghatalmazott vesz részt, a meghatalmazás eredeti példánya

- a pályázó nyilatkozata arról, hogy nincs a kiíróval szemben fennálló, lejárt esedékességű tartozása

12. Szakmai előírások:

A nyertes ajánlattevő a kitermelést, a vágástér takarítást Németh Géza erdészeti szakirányító irányítása mellett végezheti.

Az adásvételi szerződés megkötését követően a fatömegre és annak minőségére vonatkozóan – az előzetes megtekintés lehetősége miatt – reklamációnak helye nincs, ajánlattevő követeléssel és igénnyel ajánlatkérő felé nem élhet.

Az ajánlatkérő gondoskodik a kitermelés megkezdéséhez szükséges bejelentésről (fásításban történő fakitermelés bejelentése). Az ajánlattevő az ajánlatkérő hivatalos értesítése után kezdheti meg a termelést.

Az ajánlattevő köteles a vágástakarítást elvégezni. A vágástakarítás során a területen maradt vastag- és vékonyfát el kell távolítani. A vágástakarítás elvégzését a szakirányító igazolja az Önkormányzat részére.

A megvásárolt lábon álló faanyag birtokbaadása az adásvételi szerződés aláírását követően történik meg, a nyertes ajánlattevő ettől az időponttól viseli a kárveszélyt.

A kitermelt faanyag tulajdonjogát a nyertes ajánlattevő a tőelválasztással szerzi meg.

A kitermelési, értékesítési, és a vágástakarítási és az utak helyreállításának összes költsége a nyertes ajánlattevőt terheli. A faanyag értékesítéséből származó bevétel a nyertes ajánlattevőt illeti meg.

A nyertes pályázónak (vevő) tudomásul kell vennie, hogy amennyiben nem az előírásoknak és elvárásoknak megfelelően végzi a vállalt munkát, úgy a kiíró (eladó) a további munkavégzést és a kitermelt faanyag elszállítását leállíthatja.

Minden ingatlanrész termelésének megkezdése előtt, valamint a munkaterületről történő időszakos vagy végleges levonuláskor vevő köteles értesíteni az eladó képviselőjét.

Vevő úgy köteles szervezni és végezni a termeléseket, hogy a mezőgazdasági területre, útra, töltésre, illetve csatornába döntött fát, valamint a vágástéri hulladékot folyamatosan el kell távolítania. Vágástéri hulladék- és ágfa csak a termelés alá vont ingatlanon hagyható.

A vágástéri hulladékokat (vékonyabb ágak), illetve a munka során előkerülő egyéb hulladékokat a munka befejezése után el kell távolítani a területről.

Tűzgyújtás, a cserjeirtásból, illetve a kaszálásból keletkező növényi részek, továbbá hulladék égetése az erdőtörvény hatálya alá nem tartozó üzemtervezetlen területeken tilos, az erdőtörvény hatálya alá tartozó üzemtervezett területen a Katasztrófavédelmi Igazgatóság előzetes engedélyével lehetséges. Tilos tüzet gyújtani erdőben, valamint annak 200 m-es körzetében lévő külterületi ingatlanokon fokozott tűzveszély időszakában.

Amennyiben gépi munkavégzés történik, úgy a kenőanyagok és a üzemanyagok feltöltése, cseréje során a szennyezőanyag területre kerülését meg kell akadályozni. A munkagépeket olyan műszaki állapotban kell tartani, hogy elkerülhető legyen a műszaki meghibásodás, és az abból eredő olajszivárgás. Amennyiben mégis olajszivárgás történne, úgy vevő köteles a szennyeződést haladéktalanul eltávolítani, és a szennyeződés tényét az eladónak és az egyéb illetékes személynek haladéktalanul bejelenteni.

A munkák során a talaj és aljnövényzet bolygatását a lehető legkisebb mértékűre kell csökkenteni, a felvonulást és szállítást száraz vagy fagyott talajviszonyok között kell végezni.

A szabályos és biztonságos munkavégzés, a tűzvédelmi előírások személyi és tárgyi feltételeinek megteremtése, betartása vevő kizárólagos felelősségi körébe tartozik. Vevő kizárólagos felelőssége a letermelt faanyag őrzésének, vagyonvédelmének biztosítása is.

Az erdőgazdálkodási munkákra vonatkozó valamennyi jogszabályi és hatósági előírás be nem tartásából eredő, illetve a vevő egyéb mulasztásával összefüggésben kiszabott erdőgazdálkodási és egyéb hatósági bírság megfizetése a vevőt terheli.

13. Pályázat érvénytelensége:

Érvénytelen a pályázat, ha

a.) a pályázatot a benyújtásra meghatározott határidő eltelte után nyújtották be

b.) a bánatpénzt a pályázó határidőben nem fizette meg vagy annak megfizetését nem igazolta

c.) a pályázat nem felel meg a pályázati kiírásban meghatározott tartalmi, formai követelményeknek

Az érvénytelen pályázatot benyújtók a pályázati eljárásban további szakaszában nem vehetnek részt.

14. A pályázat elbírálásának szempontja:

Az erdőrészletek értékesítése vonatkozásában a pályázat nyertese az a személy lesz, aki arra a legmagasabb összegű vételi ajánlatot teszi.

15. A pályázatok bontásának ideje:

2023. december 1. (péntek) 09:00 óra

16. A pályázatok bontásának helye:

Zalaszentgróti Közös Önkormányzati Hivatal Tanácsterme (8790 Zalaszentgrót, Dózsa Gy. u. 1.)

17. A pályázat bontásának módja:

A pályázatok bontását a pályázat kiírójának képviselője végzi. A pályázatok bontásánál az ajánlatkérő nevében eljáró személyek, az ajánlattevők, valamint a meghívott személyek lehetnek jelen. A pályázat felbontásakor ismertetni kell az ajánlattevők nevét, címét, valamint azokat a főbb számszerűsíthető adatokat, amelyek az elbírálásnál értékelésre kerülnek. A pályázatok felbontásáról és ismertetéséről az ajánlatkérő jegyzőkönyvet készít.

18. Az ajánlati kötöttség minimális időtartama:

Az ajánlattevők az ajánlatukhoz a pályázat eredményének kihirdetésétől számított 30 napig, illetve az általuk befizetett bánatpénz visszautalásának napjáig kötve vannak. Az ajánlati kötöttség az ajánlattételi határidő lejártakor áll be. A pályázó az ajánlatát az ajánlati kötöttség beálltáig vonhatja vissza.

19. A pályázati tárgyalás ideje:

2023. december 1. (péntek) 09:30 óra

20. A pályázati tárgyalás helye:

Zalaszentgróti Közös Önkormányzati Hivatal Tanácsterme (8790 Zalaszentgrót, Dózsa Gy. u. 1.)

21. A pályázati tárgyalás szabályai:

A pályázati tárgyaláson kizárólag azon ajánlattevő vehet részt, akinek az ajánlatát az ajánlatkérő nem minősítette érvénytelennek.

A pályázati tárgyalás keretében előre meg nem határozott számú fordulóban licit kerül lebonyolításra, mely során az ajánlatokat legalább a licitet levezető személy által meghatározott összeggel lehet változtatni. A pályázati eljárást azon ajánlattevő nyeri meg, aki vagy amely a pályázati kiírásban meghatározott bírálati szempont szerinti legkedvezőbb ajánlatot adta. Amennyiben a beérkezett, illetve a pályázati tárgyalás során megtett ajánlatok összege megegyezik, és új ajánlatot egyik ajánlattevő sem tesz, úgy a tárgyalást levezető személy a nyertes ajánlattevőt sorsolással állapítja meg.

Amennyiben a pályázati felhívásra egyetlen érvényes ajánlat érkezik, úgy a kiíró a pályázati tárgyalás megtartásától eltekinthet.

A pályázati tárgyalásról jegyzőkönyv készül, amelynek tartalmaznia kell a pályázati tárgyalás lényeges körülményeit.

22. Az eredményhirdetés tervezett időpontja és módja:

A levezető személy a pályázat eredményét a pályázati tárgyaláson kihirdeti. Amennyiben pályázati tárgyalásra nem kerül sor, a nyertes ajánlattevő személye a bontási eljárás során kerül kihirdetésre.

23. A szerződéskötések tervezett időpontja:

Az adásvételi szerződés megkötésére a pályázat eredményének kihirdetésétől számított 30 napon belül kerül sor.

Vevő tudomásul veszi, hogy - a termelési ütemtervtől függetlenül - a kitermelendő famennyiség vételárát minden erdőrész vonatkozásában legkésőbb a számla kiállítását követő 5 napon belül át kell utalnia az eladónak. A számla kiegyenlítése a birtokbaadás feltétele.

Amennyiben a pályázat nyertese valamely okból visszavonja vételi szándékát az ajánlati kötöttség ideje alatt, vagy nem köti meg az adásvételi szerződést a fenti határidőn belül, az ajánlati biztosítékot elveszti, és a kiíró döntése szerint helyébe a pályázat 2. helyezettje lép.

24. Egyéb feltételek:

A pályázónak a pályázati kiírás feltételeinek elfogadásáról és az ellenszolgáltatás teljesítéséről a pályázati ajánlatában nyilatkoznia kell.

A pályázat kiírója fenntartja jogot arra, hogy a pályázati kiírást indokolás nélkül eredménytelennek nyilvánítsa, illetve az ajánlatok benyújtására nyitva álló határidőig módosítsa vagy visszavonja.

A pályázó ajánlatának benyújtásával hozzájárul adatainak a pályázat kiírója és annak megbízásából a pályázat lebonyolításában részt vevő személyek általi kezeléséhez.

Zalaszentgrót, 2023. november 15.

 Baracskai József

 Zalaszentgrót Város polgármestere